|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ**  **ΓΕΝ. Δ/ΝΣΗ ΔΙΟΙΚΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ ΑΝΑΠΤΥΞΗΣ ΚΑΙ ΑΞΙΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ ΤΗΣ ΔΗΜΟΣΙΑΣ ΔΙΟΙΚΗΣΗΣ**  Ταχ. Δ/νση: Βασ. Σοφίας 15,  106 74, Αθήνα  Πληρ: Λάντας Σωτήρης  Τηλ.: 213-1313227  e-mail: [s.lantas@ydmed.gov.gr](mailto:s.lantas@ydmed.gov.gr) | Αθήνα, 6 Σεπτέμβριου 2017  Α.Π: ΔΙΠΑΑΔ/Φ.1/20/οικ.29377 Αποστολή με ηλεκτρονικό ταχυδρομείο ΠΡΟΣ :  **1**.Όλα τα Υπουργεία,  Διευθύνσεις Διοικητικού /Προσωπικού  **2**.Όλες τις Γενικές και Ειδικές Γραμματείες  Διευθύνσεις Διοικητικού /Προσωπικού  **3**.Όλες τις Ανεξάρτητες Αρχές  Διευθύνσεις Διοικητικού/Προσωπικού  **4**.Όλες τις Αποκεντρωμένες Διοικήσεις του Κράτους  **Κοιν**.:  Ιταλικό Μορφωτικό Ινστιτούτο Αθηνών  Πατησίων 47  10433 Αθήνα  [corsi.iicatene@esteri.it](mailto:corsi.iicatene@esteri.it) |

**Θέμα: Ανακοίνωση Ειδικών Τμημάτων Ιταλικής γλώσσας για Δημοσίους Υπαλλήλους στο Ιταλικό Μορφωτικό Ινστιτούτο Αθηνών.**

Το Ιταλικό Μορφωτικό Ινστιτούτο Αθηνών, στο πλαίσιο διερεύνησης δυνατοτήτων συνεργασίας με φορείς του Ελληνικού Δημοσίου και κατόπιν επικοινωνιών με την Υπηρεσία μας, σχεδίασε και υλοποιεί Τμήματα Ιταλικής Γλώσσας για Δημόσιους Υπαλλήλους διάρκειας 90 ωρών, σε δύο περιόδους, οι οποίες αρχίζουν τον Οκτώβριο του 2017 με εγγραφές το Σεπτέμβριο η πρώτη (45 ώρες), και το Φεβρουάριο του 2018 η δεύτερη (45 ώρες) με εγγραφές τον Ιανουάριο 2018.

Οι Δημόσιοι υπάλληλοι μπορούν επίσης να έχουν πρόσβαση σε όλα τα τμήματα γλώσσας με ειδικές τιμές. Επίσης οι συγγενείς α’ βαθμού των Δημοσίων Υπαλλήλων μπορούν να έχουν έκπτωση 10% σε όλα τα τμήματα ιταλικής γλώσσας.

Οι ενδιαφερόμενοι υπάλληλοι μπορούν να αναζητήσουν πληροφορίες για τη διαδικασία αιτήσεων, τα απαραίτητα δικαιολογητικά, το κόστος, το πρόγραμμα μαθημάτων καθώς και κάθε άλλη σχετική λεπτομέρεια στο Ιταλικό Μορφωτικό Ινστιτούτο Αθηνών (Πατησίων 47 – 104 33 Αθήνα Τηλ. 210 5242646 στην ιστοσελίδα <http://www.iicatene.esteri.it/iic_atene/resource/doc/2017/06/binder6.pdf>

Επισημαίνεται ότι στην παρούσα φάση τα ανωτέρω μαθήματα θα πραγματοποιούνται από το Ιταλικό Μορφωτικό Ινστιτούτο **μόνο στην Αθήνα**.

Οι Διευθύνσεις Διοικητικού/Προσωπικού των Υπουργείων, των Γενικών και Ειδικών Γραμματειών και των φορέων παρακαλούνται να διαβιβάσουν άμεσα, ηλεκτρονικά, την παρούσα εγκύκλιο σε όλους τους εποπτευόμενους φορείς.

Επίσης, παρακαλούνται οι Αποκεντρωμένες Διοικήσεις του Κράτους να διαβιβάσουν άμεσα, ηλεκτρονικά, την παρούσα σε όλους τους Ο.Τ.Α. α’ και β’ βαθμού που εμπίπτουν στην αρμοδιότητα τους.

**Ο Προϊστάμενος της Γενικής Διεύθυνσης**

**Γιάννης Σπηλιωτόπουλος**

* Γραφείο Υπουργού Διοικητικής Ανασυγκρότησης
* Γραφείο Γενικού Γραμματέα Υπουργείου Διοικητικής Ανασυγκρότησης
* Δ/νση Διοικητικού